kardosdrur/scandi-wiki huggingface dataset:
Ridehuset (Aarhus)

Ridehuset er en fredet bygning på Vester Allé i Aarhus, der oprindelig var bygget til ridetræning. Den indgik i Rytterikasernen sammen med blandt andet Officérsbygningen, som ligger i umiddelbar nærhed. Ridehuset blev bygget i 1876-1877 og er tegnet af arkitekten Carl Lange.

I dag bruges Ridehuset til forskellige arrangementer. Der er planer om at modernisere Ridehuset til et kulturhus.

Reference 

Fredede bygninger, konstruktioner og anlæg i Aarhus
Fredede militæranlæg i Danmark
Roskilde Ring

Roskilde Ring relaterer sig til flere betydninger i tilknytning til den motorbane, som blev etableret i 

 Roskilde Ring (motorbane) – motorbane i Roskilde 1955-1968
 Roskilde Ring Park – offentlig park i en del af det areal, som tidligere udgjorde motorbanen Roskilde Ring
 Roskilde Ring Frisbee Golf Klub – Disc golf klub med hjemmebane på den 12-hullers disc golf bane, der er etableret i Roskilde Ring Park
Roskilde Ring (motorbane)

Roskilde Ring var en motorsportsbane i Roskilde, nær byens centrum og jernbanestation. Banen blev åbnet som jordbane i en gammel grusgrav på grundlovsdag, den 5. juni 1955. Kort tid efter blev banen asfalteret og i 1957 blev den udvidet til en længde på 1.400 m.

Der blev kørt store internationale løb på ringen, og i 1961 og 1962 blev der i to tilfælde kørt løb i den prestigefyldte formel 1 klasse med stjerner som Stirling Moss og Jack Brabham. 

I perioden fra 1955 til 1968 blev der i alt afholdt 85 arrangementer på banen, og der blev i alt afholdt 571 forskellige løb. Langt de fleste løb var for biler inden for forskellige klasse, fra formel 1 til standardvogne, men der blev også kørt løb for såvel solomotorcykler som for motorcykler med sidevogn. Derudover blev der afholdt motocrossløb, hvor også bakker og skråninger omkring banen blev taget i anvendelse. Også de netop opstartede go-karts fandt vej til banen, hvortil kommer fire cykelløb og et enkelt løb for traktorer.

I takt med at Roskilde voksede, blev banen omringet af beboelsesejendomme, hvorefter støjproblemerne voksede tilsvarende. Som følge heraf blev motorbanen Roskilde Ring lukket i 1968 og det sidste løb blev afviklet den 22. september 1968.

I dag er Roskilde Ring Park etableret i en del af det område, som Roskilde Ring omfattede.

Eksterne links 
 Morten Alstrup: 240 vindere på Roskilde Ring – offentliggjort første gang i Veteran Tidende nr. 301, maj 2002, s. 12-16
 Roskilde Ring – historien om en motorsportsbane. Om Palle Buus' film om Roskilde Ring 

Motorsportsanlæg i Danmark
Ring (motorbane)
Etableret i 1955
Ophørt i 1968
Carl Lange (arkitekt)

Carl Christian Eduard Lange (født 5. december 1828 i København, død 21. maj 1900 i Aarhus) var arkitekt. 

Carl Lange har blandt andet tegnet Rytterkasernen i Aarhus, tilbage heraf er nu kun Officersbygningen og Ridehuset.

Hans forældre var snedkermester, instrumentmager og musiker Christian Suhr Lange og Anne Sophie Torp. Gift 13. juni 1859 i København med Josephine Conradine Andersen, født 24. februar 1841 i København, død 19. juli 1911 samme sted datter af vægter Christian Andersen og Jacobine Christine Elmen­horst.

Uddannelse 

Var oprindelig i urmagerlære; optaget på Akademiet januar 1841; afgang fra 1. Bygningsskole juli 1845, fra 2. Bygningsskole december 1846; elev i afgangsklassen december 1849; i 1860'erne konduktør hos Ferdinand Meldahl ved opførelsen af Frijsenborg Slot.

Arbejder 

 Forskellige bygninger for grevskabet Frijsenborg, deriblandt hovedgården Frijsendal og avlsbygninger på Søbygaard
 Fodfolkskasernen i Aarhus (1875-79)
 Rytterikasernen i Aarhus (1876-77, nedrevet, men Ridehuset fredet)
 Garnisonssygehuset i Thyrasgade, Aarhus (nu Socialkontor) (1877)
 Påbygning af kvistetage på herregården Vilhelmsborg (1877)
 Asylbygningen ”Børnely” i dag kaldet Mejlen, Asylgade, nu Hans Hartvig Seedorffs Stræde, i Aarhus (i 1880'erne)
 Hotel Skandinavien, Århus, og Sdr. Pigeskole, Frederiksallé, Aarhus (1883-84)
 Viborg Borgerskole (1887-88), Rosenstræde, (nu VUC Viborg)
 Tårnbygningen ”Wormhus" ved Clemensbro og Ågade samt talrige andre beboelses- og industribygninger i Aarhus og andre jyske byer
 Har desuden bygget talrige landbrugsbygninger, et eksempel er Thomasminde
 Har ombygget kirkerne i Kasted, i Trige (1876, nyt tårn og østgavl) samt i Mørke og Hornslet, større ombygning med nyt tårn i 1880'erne.

Eksterne henvisninger 

 

Personer fra Aarhus
Arkitekter fra Danmark
Personer fra København
Historicistiske arkitekter
Danskere i 1800-tallet
Dyreplejer

Dyreplejer kan referere til følgende faggrupper:

 Dyrepasser
 Veterinærsygehjælper
 Veterinærsygeplejerske

Se også 
 Veterinærtekniker

Sundhedsvæsen
Sygepleje
Veterinær
Stillingsbetegnelser inden for sundhed
André Malraux

Georges André Malraux (født 3. november 1901 i Paris, død 23. november 1976) var en fransk forfatter og gaullistisk politiker.

Liv 
Malraux blev født i Paris.

Han var en politisk engageret figur og hans eventyrrige liv er genspejlet i hans romaner. I Cambodja blev han arresteret for at stjæle antikviteter bl.a. fra Angkor Wat. Han var en frivillig i den Spanske Borgerkrig. Under 2. verdenskrig var han medlem af den franske modstandsbevægelse, og han blev gaullist.

Malraux var fransk kulturminister i 1959-69.
 
I 1996 blev hans aske flyttet til Panthéon.

Udvalgte bøger 
 Les Conquérants (1928)
  La Voie royale (1930)
 Menneskets lod (La Condition humaine, 1933; vandt Goncourtprisen)
 L'Espoir (1938)
 Esquisse d'une psychologie du cinéma (1940) [Sketch for a Psychology of Cinema]
 Antimémoires (1967; autobiografi)
 Les Chênes qu'on abat (1971)
 Lazare (1977)

Referencer

Eksterne henvisninger 
 

Romanforfattere fra Frankrig
Riddere af Befrielsesordenen
Goncourtpris-modtagere
Selvbiografer fra Frankrig
Kulturministre fra Frankrig
Gaullister
Franskmænd begravet i Panthéon
Perus uafhængighedskrig

Perus uafhængighedskrig var en krig som varede fra 1820-1824. Perus uafhængighed fandt sted i Lima d. 28. juli 1821, proklameret af José de San Martin.

Perus historie
Perus krige
Strela 2

9K32 "Strela-2" (russisk 9К32 "Cтрела-2" – pil, (NATO-rapporteringsnavn SA-7 Grail) er et bærbart jord til luft-missil, der affyres fra skulderen og flyver lavt, udstyret med et højeksplosivt sprænghoved med infrarød styring. Det kan sammenlignes med den amerikanske FIM-43 Redeye. Den var den første generation af sovjetiske bærbare SAM'er (surface to air missile), der kom i brug i 1968, med masseproduktion startende i 1970.

Missiler
Lycopodium

Ulvefod (Lycopodium) er en af flere slægter i Ulvefod-familien (Lycopodiaceae). Ulvefod hører til blandt de mest primitive af alle Karplanter og formerer sig ved sporer. De er jordboende eller epifyttiske. Slægten har i alt ca. 200 arter hvoraf ca. 40 er udbredt over store dele af verdenen i tempereret til tropisk klima – i troperne forekommer de dog i bjergegne.

Den sporebærende plante er regelmæssigt forgrenet, og den består af en krybende jordstængel med trævlerødder og en overjordisk del med talrige, tætsiddende og spiralstillede, bittesmå blade der nærmest kan ligne visse typer mos eller har en en overfladisk lighed med planten Revling (men ulvefod er ikke beslægtet med nogen af disse). Sporer dannes på blade samlet i kølleformede strobili, og der, hvor de spirer, dannes der enten en tvekønnet, masse med fotosyntese eller nogle underjordiske, forgrenede organer, som opsøger symbiose med en svamp. På disse over- eller underjordiske organer dannes der ægceller og fritsvømmende sædceller. Efter befrugtning dannes den sporebærende generation.

Adskiller sig fra Huperzia ved de føromtalte strobili, de lange krybende jordstængler og er generelt mere spinkel end Huperzia.

Pr. 2016 er slægten delt op i flere, herunder Spinulum, hvortil regnes fremradet ulvefod, der således hedder Spinulum annotium.

 Almindelig ulvefod (Lycopodium clavatum)
 Femradet ulvefod (Lycopodium annotinum)

kilder 

Ulvefod-familien
Planteslægter
Færøernes Nationalbibliotek

Færøernes Nationalbibliotek (færøsk: Føroya Landsbókasavn) er beliggende i Thorshavn og er Færøernes nationalbibliotek, hvis hovedopgave er at samle, registrere, bevare og udbrede viden om litteratur vedrørende Færøerne. Nationalbiblioteket fungerer også som forskningsbibliotek og offentligt bibliotek.

Historie 

Bibliotekets historie går helt tilbage til 1828, da den daværende danske amtmand på Færøerne Christian Ludvig Tillisch (amtsperiode. 1825-30) sammen med sin medarbejder, amtsrevisor Jens Davidsen (1803-1878) begyndte at indsamle bøger til det dengang relative isolerede ø-befolkning. Det lykkedes dem i 1828, at få et årligt tilskud fra den danske konge og et stort antal bøger fra private givere. I løbet af kort tid havde de indsamlet over 2.000 bind og biblioteket fik navnet Færø Amts Bibliotek.

1830 fik biblioteket sin egen bygning ved Quillingsgarð, hvor biblioteket var indtil 1931. Jens Davidsen var fra åbningsdagen til sin død i 1878, leder af biblioteket. Omkring 1850 rådede biblioteket over ca. 5.000 bind. Mellem 1878 og 1905 var ingen fast bibliotekar ansat og udlånet stagnerede, indtil Lagtinget garanterede biblioteket et fast årlig beløb. Fra 1921 fik landsbibloteket under ledelse af M. A. Jacobsen (1891-1944) yderligere fremgang, han havde uddannet sig til bibliotekar i 1920. I den tid under den færøske sprogstrid, blev biblioteket et kulturelt mødested for nationale forfattere og politikere. 1931 flyttede biblioteket til en anden bygning på Debesartrøð i nærheden af Færøernes Universitet.

Efter at Færøerne i 1948 fik hjemmestyre, forhøjede Lagtinget det årlige tilskud, og biblioteket fik sit nuværende navn, Føroya Landsbókasavn. 1952 blev den lovmæssige regel indført, at forlagene skulle stille fire eksemplarer af hver trykte bog til bibliotekets rådighed.

1979 flyttede biblioteket til den nuværende bygning ved J.C. Svabosgøta, tegnet af den færøske arkitekt J. P. Gregoriussen.

Foruden nationalbiblioteket er der på Færøerne 15 kommunalbiblioteker og 11 skolebiblioteker.

Referencer

Ekstern henvisning 
 FLB.fo Bibliotekets hjemmeside 

Nationalbibliotek
Nationalbiblioteker
Virksomhedskultur

Virksomhedskultur er de kutymer, ritualer og indbyrdes "aftaler", som virksomheder har – uden nødvendigvis at tale om dem. De kan være rygraden i måden, virksomheden fungerer på, og afgørende for succes eller fiasko, fordi de præger enhver handling og beslutning. Eksempelvis kan en ny direktør hurtigt ændre "ånden" i virksomheden, i positiv eller negativ retning. Det er fordi virksomhedens kultur med ét slag bliver ændret. Og det er muligt at ændre på disse grundlæggende faktorer ved en bevidst indsats. I mange år arbejdede eksterne specialister for virksomheder, der ønskede at forbedre deres interne kultur.

Kulturteori 
Kulturteorien opstod i starten af 1980’erne, hvor man begyndte man at opfatte kultur som metafor for organisationen/virksomheden. Der indtraf to kulturbølger og grundtanken bag første bølge var, at kultur er noget en organisation har, og på den måde noget man bygger. Grundtanken bag anden bølge derimod var, at kultur er noget en organisation er. Således opfattede man i forbindelse med første bølge kultur som en ”ting” der skal styres, hvorimod man i forbindelse med anden bølge snarere anså kultur som de stykker af værdier, metoder, historier og artefakter der udgør en organisation til ”det den er”.

Schein 
I relation til første bølge, gør den amerikanske videnskabsmands Edgar Schein sig gældende. Han var interesseret i lederens rolle i forbindelse med udviklingen og vedligeholdelsen af virksomhedskultur og han anså kultur som et gruppefænomen. På den baggrund opstillede han en kulturmodel. Modellen inddeler kultur i tre forskellige niveauer i forhold til graden af synlighed for observatøren. Hans opdeling i niveauer strækker sig fra de meget håndgribelige og tydelige manifestationer til de mere ubevidste og grundlæggende antagelser, der defineres som kulturens kerne :

 Artefakterne er de mest synlige i modellen og består af det fysiske og sociale miljø, som en virksomheds medlemmer har skabt. Eksempler på artefakter er; arkitektur, møbler, teknologi, påklædning, skriftlige dokumenter, kunst mv.
 De underliggende værdier repræsenterer en mosaik af præferencer idéer om hvordan tingene ”burde” gøres i virksomheden. Det er ikke selve organisationen der besidder disse værdier, men derimod de enkelte individer i organisationen. Ledelsens værdier spiller dog en kritisk rolle i forbindelse med skabelsen af en virksomheds kultur.
 De grundlæggende antagelser er det dybeste og mindst synlige niveau i modellen. Dette omhandler de kerneantagelser, som individuelle personer i en gruppe har omkring verden og hvordan den fungerer.

Hvis en grundlæggende antagelse er stærkt forankret i en gruppe, vil medlemmerne opfatte enhver adfærd, baseret på et andet grundlag, som uforståelig. Der er derfor tale om de implicitte antagelser, som rent faktisk styrer adfærden, og som fortæller gruppen, hvordan bestemte ting skal opfattes:

Referencer 

Samfund
Erhvervsliv
Vi burde ses noget mere

Vi burde ses noget mere er debutalbummet fra den danske popduo Hej Matematik, som består af tidligere Aqua medlem Søren Rasted og hans nevø Nicolaj Rasted. Det blev udgivet den 4. februar 2008 på Copenhagen Records. Den 10. juli 2008 udkom en ny udgave som indeholder sangen "Walkmand", der indeholder en sample fra Michael Hardingers sang "Walk, Mand!" fra 1981.

Trackliste

Credits 
 Track 1, 4, 6: Co-produceret af Claus Norreen
 Track 1: Guitar af Thomas Troelsen
 Track 9: Guitar af Hilmer Hassig
 Track 5: Vokal af Christina Boelskifte
 Track 8: Vokal af Lene
 Råbekor af Steffen Brandt
 Mastering af Jan Eliasson
 Track 3, 7: Mix af Mads Nilsson
 Track 1, 2, 4, 5, 6, 8, 9, 10, 11: Mix af Nicolaj Rasted

Referencer

Eksterne henvisninger 
 

Album fra 2008
Hej Matematik-album
Kronborg Knights

Kronborg Knights er en dansk amerikansk fodbold klub hjemmehørende i Nordsjælland, i Helsingør Kommune. Klubben er medlem af Dansk Amerikansk Fodbold Forbund (DAFF) og derigennem Danmarks Idræts-Forbund (DIF). Hjemmebanekampene afvikles på Løvdalsvej i Helsingør.

Klubben, der blev grundlagt i 1989 af Michael Ege Hansen, stiller hold i en række forskellige ligaer. Klubben har et senior hold, U-19 hold, U-16 hold & U-12/U-14 hold.

I 2016 blev Kronborg Knights' u16 hold nummer 2 i Danmark.

Ekstern kilde/henvisning
 Kronborg Knights officielle hjemmeside 

Amerikansk fodbold i Danmark
Etableret i 1989
Sport i Helsingør
Sportsklubber i Danmark
Fond du Lac (Wisconsin)

Fond du Lac er en amerikansk by og administrativt centrum i det amerikanske county Fond du Lac County, i staten Wisconsin. I 2000 havde byen et indbyggertal på .

Eksterne henvisninger 

 

Byer i Wisconsin
Heta

Heta () er et bogstav i det græske alfabet. Lyd som det latinske 'h'.

Computer 

Græske alfabet
Douglas (Wyoming)

Douglas er en amerikansk by og administrativt centrum for det amerikanske county Converse County, i staten Wyoming. I 2000 havde byen et indbyggertal på .

Ekstern henvisning 
 Douglas hjemmeside (engelsk) 

Byer i Wyoming
San (bogstav)

San () er et bogstav i det græske alfabet.

Computer 

Græske alfabet
Sampi

Sampi (Ϡϡ, arkaiske form: ) er det sidste bogstav i det græske alfabet.

Computer 

Græske alfabet
Colette

Colette (født Sidonie-Gabrielle Colette 28. januar 1873 i Bourgogne i Frankrig, død 3. august 1954) var en fransk forfatter.

Biografi 
Colette blev gift i 1893 med Henri-Gauthier Villars, der var 15 år ældre. Hendes første bog udkom under hans pseudonym "Willy".

Colette forlod sin utro mand i 1906 og levede en kort tid sammen med den amerikanske forfatter Natalie Barney, som hun havde en kærlighedsaffære med. Hun fandt arbejde i teaterverdenen og blev både skuespiller og forfatter. Colette skjulte ikke sit lesbiske eventyr, men blev også knyttet til mænd som den italienske digter Gabriele d'Annunzio.

I 1912 giftede hun sig med avisredaktøren Henri de Jouvenel, med hvem hun fik datteren Colette de Jouvenel, hendes eneste barn. Parret blev skilt i 1924, efter at Colette havde haft en kærlighedsaffære med sin stedsøn.

I 1920 udkom hendes gennembrudsroman Chéri, en historie der handler om en ældre kurtisane og en yngre mand. Colette blev snart hyldet som Frankrigs største kvindelige forfatter. I 1935 giftede hun sig med Maurice Goudeket.

Colette blev officer af Æreslegionen i 1953 og fik som den første kvinde en statsbegravelse (1954). Da hun var fraskilt, gav den katolske kirke ikke tilladelse til kirkelige ceremonier. Hun blev begravet på Père-Lachaise-kirkegården.

Udvalgte værker 
 Claudine à l'école (1900)
 La Vagabonde (1910)
 L'Enfant et les sortilèges (1917; libretto til en Ravel-opera)
 Mitsou (1919)
 Chéri (1920)
 Le Blé en herbe (1923)
 Sido (1929)
 La Chatte (1933)
 Gigi (1945; senere et skuespil og derefter filmatiseret af Vincente Minnelli)

Eksterne henvisninger 
 

 

Romanforfattere fra Frankrig
Riddere af Æreslegionen
Librettister fra Frankrig
Sjo

Sjo () er et tidligere bogstav i det baktriske alfabet. Af udseende lignede det islandske bogstav Thorn (Þ, þ), men lydværdien modsvarede formodentlig den ustemte "sj" / "sh"-lyd /ʃ/ ("sh" som i engelsk "ship").

Computer 

Græske alfabet
Gérard de Nerval

Gérard de Nerval (pseudonym for Gérard Labrunie,født 22. maj 1808, død 26. januar 1855) var en fransk digter og oversætter.

Liv 
Gérard Labrunie blev født i Paris. Han blev først berømt som oversætter; Goethe roste hans oversættelse af Faust. De Nerval oversatte herudover digte af Heinrich Heine.

I 1841 fik han et nervøst sammenbrud. I årene herefter skrev han sine mesterværker. Efter flere angreb af vanvid begik han selvmord i 1855. Paul V. Rubow omtaler de Nerval i sin bog "Den korte Kunst" udgivet af Gyldendal i 1978. I kapitlet om Hoffmanns Eventyr (side 64) skriver Rubow, at Hoffmann hører til en gruppe romantikere, som flygtede fra virkeligheden ind i poesien og fantasiverdenen, hvorved deres personlighed opløstes, og Rubow fortsætter: "I Frankrig findes et ejendommeligt Sidestykke i nævnte Gérard de Nerval, der hængte sig en Nat, han var fortabt i Tanken paa Dronningen af Saba."

Udvalgte værker 
 Voyage en Orient (1851)
 La Bohême galante (1852)
 Les Filles du feu (1854)
 Aurélia (1855)

Eksterne henvisninger 
 

Digtere fra Frankrig
Franskmænd i 1800-tallet
Oversættere fra Frankrig
Personer der har begået selvmord
Personer fra Paris
Amsdorf

Amsdorf er en kommune i den sydøstlige del af landkreis Mansfeld-Südharz i den tyske delstat Sachsen-Anhalt. Kommunen hører under Verwaltungsgemeinschaft Seegebiet Mansfelder Land som har administrationsby i Röblingen am See.

Landsbyen ligger 15 km vest for Halle.

Eksterne henvisninger 

 Website: Verwaltungsgemeinschaft Seegebiet Mansfelder Land
 Amsdorf am See
Arnstedt

Arnstedt er en kommune i landkreis Mansfeld-Südharz i den tyske delstat Sachsen-Anhalt. Den ligger cirka 8 km syd for Aschersleben. Arnstedt er en del af Verwaltungsgemeinschaft Wipper-Eine der har administrationsby i Quenstedt.
Aseleben

Aseleben er en kommune i landkreis Mansfeld-Südharz i den tyske delstat Sachsen-Anhalt.

Aseleben ligger på sydbredden af Süßer See ca. 10 km sydøst for Eisleben.

Kommunen hører under Verwaltungsgemeinschaft Seegebiet Mansfelder Land som har sin administration i Röblingen am See.
Augsdorf

Augsdorf er en kommune i landkreis Mansfeld-Südharz i den tyske delstat Sachsen-Anhalt.

Augsdorf ligger ca. 6 km sydøst for Hettstedt. Kommunen er med i Verwaltungsgemeinschaft Gerbstedt der har administrationsby i Gerbstedt.

Eksterne henvisninger 

 Webssted for Verwaltungsgemeinschaft Gerbstedt
Turbine, Inc.

Turbine, Inc. er en amerikansk computerspilsudvikler bosiddende i Westwood, Massachusetts.

Produkter 
 Asheron's Call (1999)
 Asheron's Call 2 (2002)
 Dungeons & Dragons Online (2006)
 The Lord of the Rings Online: Shadows of Angmar (24. april, 2007)

Eksterne henvisninger 
 Turbines officielle hjemmeside

Etableret i 1994
Computerspilsvirksomheder fra USA
Heinz Hildebrandt

Karl Heinz Günther Hildebrandt (født 13. februar 1943) er en tidligere dansk fodboldmålmand. Han spillede tre landskampe for Danmarks fodboldlandshold.

På banen 

Heinz Hildebrandt sparkede første gang til en fodbold i 1940'erne i Ørum tæt på Vejle. I 1950'erne spillede han i Hedensted IF, inden han som juniorspiller skiftede til Vejle Boldklub.

Heinz Hildebrandt fik sin debut for Vejle Boldklub på Vejle Stadion i 1961. På det tidspunkt var Heinz Hildebrandt 17 år, og modstanderen var ingen ringere end Arsenal fra England. Hildebrandt må have leveret en godkendt indsats, for efterfølgende spillede han 157 kampe på Vejle Boldklubs førstehold og var med til at vinde sølv i 1965.

I 1968 skiftede Hildebrandt til Hvidovre IF, hvor han spillede 135 kampe og var med til at vinde en bronze- og en sølvmedalje. Han afsluttede karrieren i Glostrup IC, hvor han hjalp klubben til at rykke op i 2. division.

Hildebrandt fik sin landsholdsdebut i 1970 i en kamp mod Polen, der blev tabt 2-0. Hans største øjeblik som landsholdsspiller var, da han i 1972 vogtede målet for Danmark mod Ungarn ved de Olympiske Lege i München.

Udenfor banen 
I 1967 afsluttede Hildebrandt læreruddannelsen fra Gedved Seminarium.
Efter den aktive fodboldkarriere var han træner og instruktør på DBUs træneruddannelse. I 1986 stiftede han Dansk Træner Bureau og Continental Coach & Players.

Eksterne henvisninger 
 Vejle Boldklub
 Peders fodboldstatistik 
 

Fodboldspillere fra Danmark
Fodboldspillere fra Vejle Boldklub
Huperzia

Huperzia er en af flere slægter i Ulvefod-familien (Lycopodiaceae). Huperzia hører til blandt de mest primitive af alle Karplanter og formerer sig ved sporer. De er jordboende eller epifyttiske. Slægten har i alt ca. 400 arter hvoraf ca. 15 er udbredt i tempererede egne.

Den sporebærende plante er regelmæssigt forgrenet, og den består af en kort jordstængel med trævlerødder og en overjordisk del med talrige, tætsiddende og spiralstillede, ret små blade der nærmest kan ligne nåletræernes nåle – har også en overfladisk lighed med planten Revling og visse typer mos (men ulvefod er ikke beslægtet med nogen af disse). Sporer dannes på bladene, og der, hvor de spirer, dannes der enten en tvekønnet, masse med fotosyntese eller nogle underjordiske, forgrenede organer, som opsøger symbiose med en svamp. På disse over- eller underjordiske organer dannes der ægceller og fritsvømmende sædceller. Efter befrugtning dannes den sporebærende generation.

Adskiller sig fra Lycopodium ved at mangle strobili, ved ikke at have lange krybende jordstængler og er generelt mere kraftig og busket end Lycopodium.

 Otteradet Ulvefod (Huperzia selago)

 

Ulvefod-familien
Planteslægter
Månerude

Månerude (Botrychium) er en slægt i Slangetunge-familien. Hver plante består typisk af ét enkelt, mangefliget blad.
Sporestilken forgrener sig fra bladstilken og slutter med et endestillet organ, en kvast eller klase af sporehuse. Hvis bladet findes, kan man ikke altid forvente at finde sporebæreren, og planten sender heller ikke altid et blad til vejrs, men lever i stedet i flere år under jorden, snyltende på en mykorrhizaforbindelse med en svamp.

 Almindelig månerude (Botrychium lunaria)
 Fliget månerude (Botrychium lanceolatum)
 Kamillebladet månerude (Botrychium matricariifolium)
 Stor månerude, Virginsk Månerude (Botrychium virginianum')
 Nordisk månerude (Botrychium boreale)
 Enkelt månerude (Botrychium simplex'')

Bregner
Planteslægter
Slangetunge (slægt)

Slangetunge (Ophioglossum) er en slægt med 25-30 arter som er udbredt i Nord- og Mellemamerika, hele Afrika, det tempererede Asien, Mellemøsten, Kaukasus og Europa. Hver plante består typisk af ét enkelt, helt blad med hel rand og netagtige bladribber. Sporestilken forgrener sig fra bladstilken og slutter med et endestillet organ, som består af delvist skjulte sporehuse indbygget bag opslidsede sider. Planten vokser frem fra en knopskydende, kødet knold, som også bærer de kødfulde rødder. Hvis bladet findes, kan man ikke altid forvente at finde sporebæreren, og planten sender heller ikke altid et blad til vejrs, men lever i stedet i flere år under jorden, snyltende på en mykorrhizaforbindelse med en svamp.

Slangetunge har det højeste kromosomtal, der er fundet hos noget levende væsen. Op mod 1.400 har den af dem, mod normalt 240-300.

Arter
 Slangetunge (Ophioglossum vulgatum)
 Ophioglossum engelmannii
 Ophioglossum filiforme
 Ophioglossum lusitanicum

 

Bregner
Planteslægter